Omnibus presentes litteras inspecturis, officialis curie Senon. in Domino salutem. Notum facimus quod in nostra presencia constituti Galterus de Basochiis, miles, et nobilis mulier Ermengardis, ejus uxor, recognoverunt se pro octies viginti et decem libris Turon. a venerabilibus viris capitulo Senon. sibi jam solutis, ut confitebantur, in pecunia numerata, vendidisse eidem capitulo, ad perpetuitatem, medietatem terragii, censuum, censivarum, costumarum oblitatum, hospitum domini et justicia omnino existencium inter cheminum quo itur apud Foucherias et magnum cheminum ferratum, videlicet a terra Petri de Arsiaco, usque ad vineas de Foucheriis, usque ad metas terre nobilis viri Herardi de Valeriaco, militis, prout percurritur cum Adam dicti Jenarz, armigeri; ac etiam quatuor solidos et tres denarios annui census et quoddam jardinum in quo fuit quondam domus defuncti Emaurici de Foucheriis, quondam militis, in quibus quatuor solidis et tribus denariis censualibus et jardino idem Adam nichil habet; que omnia vendita ipsi Galterus et ejus uxor emerant, ut dicebant, a nobili muliere Hersandi, filia quondam dicti defuncti Emaurici, de qua pecunie summa ipsi venditores eumdem capitulum perpetuo quitaverunt, coram nobis, se tenentes de eadem summa pecunie integre pro pagatis, et renunciantes, per fidem suam, in manu, etc. Datum et actum, anno Domini Mº CCº LXIVº, mense julio.